SKY เพิ่มทุน “อาร์โอ-พีพี” ขายบิ๊ก “PLANB-COM7-TQR” ลุยซินเนอร์ยี่ต่อยอดธุรกิจ
SKY ออกเพิ่มทุน 91.21 ล้านหุ้น ขาย RO จำนวน 31.21 ล้านหุ้น อัตรา 20:1 พร้อมขาย PP จำนวน 60 ล้านหุ้น ให้ “ปรินทร์-สุระ-ทนุธรรม” บิ๊กบอส PLANB-COM7-TQR เดินหน้าแผนซินเนอร์ยี่ต่อยอดธุรกิจครบวงจร
SKY ออกเพิ่มทุน 91.21 ล้านหุ้น ให้ “อาร์โอ” 31.21 ล้านหุ้น “พีพี” 60 ล้านหุ้น ขายบิ๊กบอส “PLANB-COM7-TQR” ลุยซินเนอร์ยี่ต่อยอดธุรกิจ
3 ก.พ. 2566

บริษัท สกาย ไอซีที จำกัด (มหาชน) หรือ SKY ระบุว่า ที่ประชุมคณะกรรมการบริษัท เมื่อวันที่ 2 ก.พ.66 มีอนุมัติให้เพิ่มทุนจดทะเบียนจำนวน 45.61 ล้านบาท จากเดิมจำนวน 312.13 ล้านบาท เป็นทุนจดทะเบียนจำนวน 357.74 ล้านบาท ด้วยการออกหุ้นเพิ่มทุนจำนวน 91.21 ล้านหุ้น มูลค่าที่ตราไว้หุ้นละ (พาร์) 0.50 บาท เพื่อจัดสรรเสนอขายให้ผู้ถือหุ้นเดิมตามสัดส่วนการถือหุ้น (RO) จำนวน 31.21 ล้านหุ้น อัตราส่วน 20 หุ้นเดิม ต่อ 1 หุ้นใหม่ ในราคาหุ้นละ 13 บาท
รวมทั้งจัดสรรเพื่อเสนอขายให้แก่บุคคลในวงจำกัด (PP) จำนวน 60 ล้านหุ้น ในราคาหุ้นละ 16.80 บาท คิดเป็นมูลค่ารวม  1,008 ล้านบาท ให้กับบุคคลธรรมดาจำนวน 3 ราย ให้แก่ 1.นายปรินทร์ โลจนะโกสินทร์ กรรมการประธาน กรรมการบริหาร และประธานเจ้าหน้าที่บริหาร บริษัท แพลนบี มีเดีย จํากัด (มหาชน) หรือ PLANB จำนวน 35 ล้านหุ้น คิดเป็นมูลค่า 588 ล้านบาท โดยบริษัทฯ คาดว่าจะช่วยส่งเสริมและต่อยอดการดำเนินธุรกิจต่างๆ โดยเฉพาะธุรกิจดิจิทัลแพลตฟอร์ม ทั้งจากคำแนะนำความร่วมมือ และเครือข่ายทางธุรกิจของผู้ลงทุน เนื่องจากผู้ลงทุนมีการลงทุนในกลุ่มธุรกิจที่หลากหลาย
รวมทั้ง 3. นายทนุธรรม เกียรติไพบูลย์ กรรมการ บริษัท ที คิว อาร์ จํากัด (มหาชน) หรือ TQR จำนวน 5 ล้านหุ้น เป็นมูลค่า 84 ล้านบาท โดยนายทนุธรรม เกียรติไพบูลย์ เป็นผู้ลงทุนเป็นผู้ที่มีศักยภาพด้านเงินลงทุน เป็นนักธุรกิจที่มีประสบการณ์การจัดหา ผลิตและจําหน่ายสินค้าประเภทเครื่องดื่มชาและกาแฟในร้านสะดวกซื้อ และมีความสัมพันธ์ทางธุรกิจที่ดีกับผู้ประกอบการหลากหลายประเภท ทั้งจากการประกอบธุรกิจและจากการลงทุนในธุรกิจต่าง ๆ ซึ่งจะช่วยส่งเสริมให้บริษัทฯ มีเครือข่ายทางธุรกิจที่หลากหลายมากยิ่งขึ้น
ทั้งนี้ภายหลังการเพิ่มทุนดังกล่าวจะมีสัดส่วนการถือหุ้นดังนี้

สำหรับการระดมทุนด้วยการออกและเสนอขายหุ้นสามัญเพิ่มทุน RO ในครั้งนี้ บริษัทฯ มีแผนการใช้เงินเพื่อค้ำประกันวงเงินสินเชื่อ ประมาณ 100 ล้านบาทแ และเพื่อเป็นเงินทุนหมุนเวียนสำหรับการบริหารงานในโครงการปัจจุบันและอนาคตและการบริหารจัดการในบริษัทและบริษัทย่อย 305.77 ล้านบาท ภายในไตรมาส 3/66 และไตรมาส 4/66
ส่วนการออกและเสนอขายหุ้นสามัญเพิ่มทุน PP บริษัทฯ จะได้รับเงินภายในไตรมาส 2/66 ซึ่งบริษัทฯ คาดว่าจะจัดสรรเงินที่ได้รับนำไปให้สำหรับขยายการลงทุนในอนาคตประมาณ 648 ล้านบาท และเพื่อรองรับการขยายธุรกิจของบริษัทฯ ในอนาคต โดยใช้เป็นเงินทุนหมุนเวียนเพื่อช่วยในการดำเนินโครงการในอนาคตของบริษัทอีกกว่า 10 โครงการที่บริษัทและบริษัท ย่อยมีแผนจะเข้าประมูลงานเพิ่มเติม ซึ่งเป็นโครงการด้านการให้บริการทางการบินดิจิทัลแพลตฟอร์ม บริการอินเตอร์เน็ต และเป็นการลดดอกเบี้ยในกรณีที่บริษัทจะต้องกู้เงินจากสถาบันการเงินมาใช้ในการดำเนินโครงการดังกล่าว